Kommissionens beretning

Finansberetning for "EKSF under afvikling" pr. 31. december 2002

(2003/C 245/03)

>TABELPOSITION>

BERETNING

EKSF-traktatens udløb og forvaltningsmandat til Europa-Kommissionen

EKSF-traktaten udløb den 23. juli 2002, og ejerskabet til EKSF-midlerne overgik den 24. juli 2002 til medlemsstaterne.

Medlemsstaternes erklærede mål er at overføre EKSF-midlerne til Det Europæiske Fællesskab (EF) og oprette en fælles forskningsfond i de sektorer, der er tilknyttet kul- og stålindustrien. Dette mål er nævnt i den resolution, der blev vedtaget af Rådet i Amsterdam den 16. juni 1997, og i de resolutioner, der vedtoges af Rådet og repræsentanterne for medlemsstaternes regeringer den 20. juli 1998 og den 21. juni 1999.

Det Europæiske Råd i Nice besluttede at indføje en protokol som bilag til Nice-traktaten om de finansielle konsekvenser af udløbet af EFSF-traktaten og om oprettelsen og forvaltningen af Kul- og Stålforskningsfonden. Det blev besluttet, at alle EKSF's aktiver og passiver, som de eksisterer på tidspunktet for traktatens udløb, overføres til Det Europæiske Fællesskab fra den 24. juli 2002 at regne. Nettoværdien af disse aktiver og passiver skal betragtes som aktiver bestemt til forskning inden for sektorer, der er knyttet til kul- og stålindustrien. Provenuet fra denne aktivmasse skal udelukkende anvendes til forskning inden for disse sektorer. Nice-traktaten trådte i kraft den 1. februar 2003.

Da Nice-traktaten ikke blev ratificeret inden udløbet af EKSF-traktaten, gav medlemsstaterne Europa-Kommissionen(1) mandat til midlertidigt at forvalte "EKSF under afvikling"s aktiver efter samme principper, som er nævnt i protokollen til Nice-traktaten.

Afvikling af EKSF-finanstransaktioner, der ikke var afsluttet ved EKSF-traktatens udløb

"EKSF under afvikling"s lånoptagelse

I afviklingsperioden fra 24. juli til 31. december 2002 udviklede "EKSF under afvikling"s gæld sig som følger:

>TABELPOSITION>

De løbende lån pr. 31 december 2002 amortiseres som følger:

>TABELPOSITION>

Vigtigste data vedrørende de løbende lån pr. 31. december 2001

>TABELPOSITION>

NB:

Betalingen af renter og afdrag på GBP-lån til et samlet beløb af 102481000 GBP sikres ved en beholdning af obligationer (finansielle anlægsaktiver) med samme rentesats og samme løbetid.

"EKSF under afvikling"s långivning

I perioden 24. juli til 31. december 2002 udviklede posten udlån fra lånte midler (lån i henhold til artikel 54 og 56 EKSF) sig som følger:

>TABELPOSITION>

De løbende udlån fra lånte midler pr. 31 december 2002 var garanteret som følger:

>TABELPOSITION>

I perioden 24. juli til 31. december 2002 udviklede posten udlån fra egne midler (lån i henhold til artikel 54, stk. 2) sig som følger:

>TABELPOSITION>

NB:

Der er tale om udlån til finansiering af opførelsen af socialt boligbyggeri til en rentesats på 1 % p.a.

De løbende udlån fra egne midler pr. 31 december 2002 var garanteret som følger:

>TABELPOSITION>

Afgifter

De samlede fordringer pr. 23 juli 2002 beløb sig til 4975874 EUR.

Det samlede beløb dækkedes af værdireguleringer. I perioden 24. juli til 31. december 2002 modtoges der betalinger til et samlet beløb af 34579 EUR. Der annulleredes afskrevne fordringer til et samlet beløb af 82870 EUR. De samlede fordringer pr. 31. december 2002 beløber sig således til 4858425 EUR, og det samlede beløb dækkes af værdireguleringer.

Rentegodtgørelser

De samlede fordringer pr. 23. juli 2002 beløb sig til 3162873 EUR. Der blev foretaget værdireguleringer på i alt 2825137 EUR. I perioden 24. juli til 31. december 2002 modtog "EKSF under afvikling" betalinger for 496702 EUR og fremsatte nye anmodninger om inddrivelse vedrørende 615665 EUR. EKSF indrømmede eftergivelse af gæld og bortfald af tilbagebetalingskrav vedrørende 615309 EUR. Følgelig beløb de samlede fordringer sig pr. 31. december 2002 til 2666527 EUR, dækket af værdireguleringer på 2454855 EUR.

Bøder

A. FØLGENDE BØDER, SOM KOMMISSIONEN HAR PÅLAGT VIRKSOMHEDER INDEN FOR JERN- OG STÅLINDUSTRIEN I HENHOLD TIL EKSF-TRAKTATEN, ER ENDNU IKKE BETALT (BELØB I EURO, EKSKL. RENTER):

1. Bøder pålagt mellem 1982 og 1984 for overtrædelse af pris- og kvotaordningen

>TABELPOSITION>

De tre virksomheder er indklaget for domstolene. Der er foretaget en værdiregulering på 100 % i vores regnskaber.

2. Bøder pålagt den 16. februar 1994 (beslutning 94/215/EKSF) for overtrædelse af konkurrencereglerne vedrørende stålbjælker

>TABELPOSITION>

Syv virksomheder har indgivet appel ved Retten i Første Instans. Der er foretaget en værdiregulering på 100 % i vores regnskaber.

3. Bøder pålagt den 21. januar 1998 (beslutning 98/247/EKSF) for samråd om de formler, der benyttes til beregninger af legeringstillæg

>TABELPOSITION>

Syv virksomheder har indgivet appel ved Retten i Første Instans. Der er foretaget en værdiregulering på 100 % i vores regnskaber.

B. FØLGENDE BØDER ER BLEVET BETALT, MEN VIRKSOMHEDERNE HAR APPELLERET DOMMEN FRA RETTEN I FØRSTE INSTANS. EKSF HAVDE FORETAGET EN HENSÆTTELSE TIL TAB OG OMKOSTNINGER (BELØB I EURO, EKSKL. RENTER):

1. Bøder pålagt den 16. februar 1994 (beslutning 94/215/EKSF) for overtrædelse af konkurrencereglerne vedrørende stålbjælker

>TABELPOSITION>

2. Bøder pålagt den 21. januar 1998 (beslutning 98/247/EKSF) for samråd om de formler, der benyttes til beregninger af legeringstillæg

>TABELPOSITION>

Afvikling af forpligtelser i EKSF's aktionsbudget

I perioden 24. juli til 31. december 2002 er der foretaget betalinger af et samlet beløb på 47 mio. EUR og annulleringer til et samlet beløb af 11 mio. EUR. Forpligtelserne vedrørende EKSF's aktionsbudget udviklede sig som følger fra 24. juli til 31. december 2002:

>TABELPOSITION>

Formueforvaltning

Nettoværdien af EKSF's formueaktiver og -passiver på tidspunktet for EKSF-traktatens udløb betragtes som en formue, der skal anvendes til forskning inden for sektorer med tilknytning til kul- og stålindustrien. Formuen forvaltes af Kommissionen på en sådan måde, at der sikres en langsigtet rentabilitet, og placeringen af de disponible aktiver skal tage sigte på at opnå det højest mulige afkast på sikre vilkår. I afviklingsfasen tages der ved investeringen af de likvide midler hensyn til diverse krav vedrørende forfaldstider og likviditet.

"EKSF under afvikling"s samlede midler beløb sig pr. 23. juli 2002 til 1592 mio. EUR. På dette tidspunkt androg forpligtelserne vedrørende aktionsbudgettet 401 mio. EUR og vedrørende garantireserven 529 mio. EUR, og hensættelserne til finansiering af kul- og stålforskningen fra og med 2003 beløb sig til 240 mio. EUR. De frie reserver beløb sig på samme tidspunkt efter fordeling af resultatet til 268 mio. EUR. Som følge af resultatet af perioden fra 24. juli til 31. december 2002 (jf. anmærkning C17 i anmærkningerne til regnskaberne) og omgruppering af en del af den særlige reserve og den tidligere pensionsfond (jf. anmærkning C16) beløber disse reserver sig efter fordeling af resultatet til 349 mio. EUR pr. 31. december 2002.

Investeringernes afkast inkl. ændringen i obligationernes markedsværdi (beregnet efter den såkaldte "Modified Dietz Method") er på 6,25 % for 2002.

Finansiering af kul- og stålforskningen

Nettoprovenuet af "EKSF under afvikling"s formue, Kul- og Stålforskningsfonden, anvendes udelukkende til forskning inden for sektorer, der har tilknytning til kul- og stålindustrien. Nettoindtægterne i år n stilles udelukkende til rådighed for EF-budgettet til forskning i år n+2. For i videst muligt omfang at dæmpe de udsving i forskningsfinansieringen, som udviklingen på de finansielle markeder vil kunne medføre, foretages der en regulering. Denne finansieringsordning træder i kraft i 2003. Indtægterne i 2003 skal anvendes til forskningen i 2005.

For at kunne iværksætte denne ordning og finansiere kul- og stålforskningen i årene 2003 og 2004 er der i balancen pr. 31. december 2001 allerede taget højde for en hensættelse til regulering (120 mio. EUR) samt for hensættelser til finansiering på 60 mio. EUR for hvert af årene 2003 og 2004. Nettoprovenuet fra investeringer for perioden 24. juli til 31. december 2002 (27 mio. EUR) forøger Kul- og Stålforskningsfondens kapital.

(1) Afgørelse nr. 2002/234/EKSF truffet af repræsentanterne for medlemsstaternes regeringer, forsamlet i Rådet, den 27.2.2002 (EFT L 79 af 22.3.2002, s. 42).

EKSF UNDER AFVIKLING - REGNSKABER

Der er her tale om EKSF's første beretning under afviklingen, som dækker perioden 24. juli til 31. december 2002.

EKSF's balance, resultatopgørelsen og fordelingen af resultaterne for det regnskabsår, der afsluttedes den 31. december 2002, blev forelagt Kommissionen til godkendelse ved skriftlig procedure nr. E/... af 2003 og er gengivet i nærværende finansberetning som godkendt af Kommissionen.

For at lette sammenligningen af regnskaberne for EKSF under afvikling pr. 31. december 2002 fremlægges der tilsvarende tal fra EKSF-regnskaberne pr. 31. december 2001 og 23. juli 2002.

Revisionspåtegning

Som udpegede revisorer har vi revideret regnskabet for EKSF under afvikling for perioden 24. juli til 31. december 2002.

Europa-Kommissionen har ansvaret for regnskabet. Vort ansvar er på grundlag af vor revision at udtrykke en konklusion om regnskabet.

Vi har udført vor revision i overensstemmelse med de internationale revisionsstandarder. Disse standarder kræver, at vi tilrettelægger og udfører revisionen med henblik på at opnå en høj grad af sikkerhed for, at regnskabet ikke indeholder væsentlig fejlinformation. Revisionen omfatter stikprøvevis undersøgelse af information, der understøtter de i regnskabet anførte beløb og oplysninger. Revisionen omfatter endvidere stillingtagen til den af ledelsen anvendte regnskabspraksis og til de væsentlige skøn, som ledelsen har udøvet, samt vurdering af den samlede præsentation af regnskabet.

Vi har blandt andet udført følgende revisionshandlinger:

1. Gennemgang af administrative og regnskabsmæssige forretningsgange samt af det kontrolsystem, der anvendes i Generaldirektorat ECFIN's direktorat L for de forskellige finansielle instrumenter, samt en stikprøvevis kontrol af, at disse procedurer overholdes.

2. Kontrol af dokumentation for de bogførte transaktioner.

3. Kontrol af dokumentation for lån og kreditter (indhold, opbevaring af dokumenter, opfølgning af afdrag, garantiernes gyldighed).

4. Analyser af bogføringen, kontrol af beregninger.

5. Kontrol af finansafdelingen (gennemgang af positioner, kontrol af swaptransaktioner).

Det er vor opfattelse, at den udførte revision giver et tilstrækkeligt grundlag for vor konklusion.

Vi har kontrolleret de generelle bekræftelser, som vi har fået fra GD Budget. Vor revision har ikke omfattet kontrol af hverken arten af betalinger og forpligtelser eller dokumentation herfor vedrørende driftsbudgettet for EKSF under afvikling, da disse transaktioner bogføres af GD Budget. Vi er bekendt med, at disse transaktioner revideres af Den Europæiske Revisionsret og offentliggøres i Den Europæiske Unions Tidende.

Bortset fra den potentielle virkning af spørgsmålet i foregående afsnit er det vor opfattelse, at regnskabet, i overensstemmelse med almindeligt anerkendte regnskabsprincipper i Den Europæiske Union og de specifikke regnskabsprincipper som beskrevet i note B.1 i regnskabet for EKSF under afvikling, giver et retvisende billede af EKSF under afviklings aktiver og finansielle stilling for perioden 24. juli til 31. december 2002 samt af resultatet af aktiviteterne for samme periode.

Luxembourg, den 30. juni 2003.

KPMG Audit

Revisorer

>TABELPOSITION>

>TABELPOSITION>

>TABELPOSITION>

>TABELPOSITION>

Fordeling af resultaterne for den periode, der afsluttedes den 31. december 2002

>TABELPOSITION>

Anmærkninger til EKSF's regnskaber pr. 31. december 2002

(beløb i euro)

A. EKSF UNDER AFVIKLING

Det Europæiske Kul- og Stålfællesskab (EKSF) blev oprettet i henhold til en traktat, der blev undertegnet i Paris den 18. april 1951, og som udløb den 23. juli 2002. Det Europæiske Råd i Nice besluttede som bilag til Nice-traktaten(1) at knytte en protokol om de finansielle konsekvenser af udløbet af EFSF-traktaten og om oprettelse og forvaltning af Kul- og Stålforskningsfonden. Det blev besluttet, at alle EKSF's aktiver og passiver, som de eksisterer på tidspunktet for traktatens udløb, overføres til Det Europæiske Fællesskab fra den 24. juli 2002 at regne.

I afventning af ikrafttrædelsen af Nice-traktaten (1. februar 2003) gav medlemsstaterne Europa-Kommissionen mandat til midlertidigt at forvalte EKSF's aktiver under afviklingen efter samme principper(2), som er nævnt i protokollen til Nice-traktaten.

Med forbehold af eventuelle værdiforøgelser eller -forringelser, som måtte ske i forbindelse med afviklingsoperationerne, betragtes nettoværdien af alle EKSF's aktiver og passiver, således som de fremgår af balancen for EKSF pr. 23. juli 2002, som en formue, der skal anvendes til forskning inden for sektorer med tilknytning til kul- og stålindustrien, og som benævnes "EKSF under afvikling". Når afviklingen er afsluttet, får formuen benævnelsen "Kul- og Stålforskningsfondens aktiver".

Kommissionen varetager afviklingen af de af Det Europæiske Kul- og Stålfællesskabs finansielle transaktioner, der endnu ikke var afsluttet, da EKSF-traktaten udløb. Afviklingen foretages efter reglerne og procedurerne for disse operationer med de beføjelser og prærogativer, som fællesskabsinstitutionerne har i overensstemmelse med EKSF-traktaten og den afledte ret den 23. juli 2002. "EKSF under afvikling"s aktiver, herunder dets udlånsportefølje og dets investeringer, anvendes i det fornødne omfang til opfyldelse af EKSF's resterende forpligtelser i form af EKSF's udestående låntagning, der er en følge af tidligere driftsbudgetter og andre uforudsete udgifter.

I det omfang EKSF s aktiver ikke er nødvendige for at opfylde disse forpligtelser, investeres de på en sådan måde, at der sikres en langsigtet rentabilitet. Placeringen af de disponible aktiver skal tage sigte på at opnå det højest mulige afkast på sikre vilkår. Nettoindtægterne fra disse investeringer, benævnt "Kul- og Stålforskningsfonden", udgør indtægter på EU's almindelige budget og anvendes udelukkende til forskning i tilknytning til kul- og stålindustrien i henhold til bestemmelserne i beslutning truffet af repræsentanterne for medlemsstaternes regeringer, forsamlet i Rådet, den 27. februar 2002, og de retsakter, der er vedtaget på grundlag heraf.

De nettoindtægter, der skal anvendes til at finansiere forskningsprojekter i år n+2, optræder i "EKSF under afviklings" balance for år n og efter afslutningen af afviklingen i balancen for Kul- og Stålforskningsfondens aktiver. For i videst muligt omfang at dæmpe de udsving i forskningsfinansieringen, som udviklingen på de finansielle markeder vil kunne medføre, foretages der en regulering, og der foretages en hensættelse til budgetmæssig margen. Algoritmerne til udjævning og bestemmelse af størrelsen af hensættelsen til budgetmæssig margen er anført i tillægget til bilag 1 til beslutningen fra repræsentanterne for medlemsstaterne af 27. februar 2002. De opgjorte indtægter fordeles mellem forskning vedrørende kul og forskning vedrørende stål i forholdet hhv. 27,2 % og 72,8 %.

B. REGNSKABSPRINCIPPER OG -METODER

1. Baggrunden for regnskaberne

Regnskaberne udarbejdes i overensstemmelse med almindeligt anerkendte regnskabsprincipper.

De regnskabs- og værdiansættelsesmetoder, der anvendes på regnskabets forskellige poster, tager hensyn til de bestemmelser og resolutioner, der gælder for "EKSF under afvikling" i medfør af traktaterne og andre retsakter vedtaget herom af Fællesskabets forskellige institutioner.

Desuden tages der for så vidt angår de anvendte regnskabsmetoder hensyn til, at der efter den 23. juli 2002, da EKSF-traktaten udløb, ikke længere har foregået nogen forretningsaktiviteter.

EKSF's regnskaber er opstillet i overensstemmelse med bestemmelserne i Rådets direktiv 78/660/EØF og 86/635/EØF(3) om bankers og andre penge- og finansieringsinstitutters årsregnskaber og konsoliderede regnskaber, i det omfang disse finder anvendelse. Direktiv 2001/65/EF(4), der ændrer ovennævnte direktivers regler om værdiansættelse, bl.a. metoden til værdiansættelse på grundlag af dagsværdien, anvendes endnu ikke i "EKSF under afviklings" regnskaber. Direktivet forventes gennemført senest den 31. december 2003.

Af hensyn til sammenligneligheden kan tallene for tilsvarende poster i de foregående perioder eventuelt være blevet tilpasset med hensyn til den form, hvori de præsenteres.

2. Grundlag for omregning af elementer udtrykt i fremmed valuta

"EKSF under afvikling" har valgt at fremlægge sine regnskaber i euro (EUR).

Alle transaktioner i fremmed valuta foretaget af "EKSF under afvikling" omregnes til euro til den månedsvekselkurs, der meddeles af Den Europæiske Centralbank.

Ikke-monetære elementer omregnes til euro efter de månedskurser, der var gældende ved deres anskaffelse eller seneste vurdering.

Ved datoen for udarbejdelse af balancen omregnes monetære elementer til euro til den på datoen gældende vekselkurs. Negative kursdifferencer opføres i resultatopgørelsen. Positive kursdifferencer fordeles og opføres under "periodeafgrænsningsposter" på regnskabets passivside.

2.1. Omregningskurser

Følgende kurser blev anvendt ved omregningen af balancekonti i fremmed valuta til EUR:

>TABELPOSITION>

2.2. Pr. 31. december 2002 indgår de forskellige valutaer, der er nævnt ovenfor, samt euro med følgende beløb i balancen for "EKSF undre afvikling" (EUR):

>TABELPOSITION>

3. Kapitalanbringelser og værdiansættelse af obligationer og andre værdipapirer

I henhold til EKSF's interne regler om forsigtighed skal investeringerne i værdipapirer begrænses til de mest sikre udstederobligationer. I 1998 erhvervede "EKSF under afvikling" dog som en undtagelse og i forbindelse med en omstruktureringsplan for en debitor, der ikke kunne opfylde sine forpligtelser, aktier og andre andele med variabelt afkast i en privat virksomhed.

Beholdningen af obligationer og andre værdipapirer med fast afkast samt aktier og andre værdipapirer med variabelt afkast værdiansættes til den gennemsnitlige anskaffelsespris eller til markedsværdien ved udgangen af regnskabsåret, hvis denne er lavere.

Der afviges fra denne regel i forbindelse med værdipapirer, der opbevares som finansielle anlægsaktiver; disse værdiansættes til den gennemsnitlige anskaffelsespris eller tilbagekøbsværdien, hvis denne er lavere.

4. Immaterielle og materielle anlægsaktiver

Afskrivningerne beregnes på grundlag af Kommissionens forordning (EF) nr. 2909/2000 af 29. december 2000(5). Edb-software afskrives over en periode på fire år. Edb-hardware afskrives ligeledes over en periode på fire år.

5. Særlige forhold i forbindelse med EKSF-regnskabet

a) EKSF's aktionsbudget

En del af "EKSF under afvikling"s midler er stillet til rådighed for EKSF's aktionsbudget. Dette budget er blevet vedtaget hvert år af Kommissionen, efter at denne har informeret Rådet og hørt Europa-Parlamentet. Det sidste budget blev opstillet for perioden fra 1. januar til 23. juli 2002.

Fra og med 24. juli 2002 anføres indtægter og omkostninger i tilknytning til aktionsbudgettet på kontiene andre indtægter/omkostninger i forbindelse med afviklingen.

Udviklingen i de forpligtelser, der er indgået via EKSF's aktionsbudget over for tredjemand mellem den 24. juli og den 31. december 2002, vises i posten "Afvikling af forpligtelser i EKSF's aktionsbudget" (jf. anmærkning C13).

b) Budget til finansiering af Kul- og Stålforskningsfonden

EU's medlemsstater har besluttet, at indtægterne fra "EKSF under afvikling"s tilgodehavender efter den 23. juli 2002 skal overføres til Fællesskabernes almindelige budget(6). Disse midler skal afsættes til et forskningsprogram vedrørende kul- og stålindustrien, jf. anmærkning A i denne beretning.

EKSF har allerede afsat disse midler med henblik på at iværksætte finansieringen af kul- og stålforskningen. Midlerne er anført under budgetposten "Budget til finansiering af Kul- og Stålforskningsfonden" (jf. anmærkning C15).

C. FORKLARENDE BEMÆRKNINGER TIL BALANCEPOSTER OG RESULTATOPGØRELSE

1. Tilgodehavender i kreditinstitutter

1.1. Med aftalt løbetid eller på opsigelse

Disse tilgodehavenders restløbetid fordeler sig således:

>TABELPOSITION>

1.2. Lån

Disse låns restløbetid fordeler sig således:

>TABELPOSITION>

2. Tilgodehavender hos kunder

2.1. Lån

Lån til kreditinstitutter bogføres under posten "Tilgodehavender hos kreditinstitutter" (jf. anmærkning C.1.2).

De øvrige lån fordeler sig som følger:

>TABELPOSITION>

NB:

Lånene er sædvanligvis garanteret af medlemsstater, banker eller virksomheder eller gennem panterettigheder.

2.2. Afgifter

Afgiftssatsen for 1998-2002 er fastsat til 0 %, og tilgodehavender pr. 31. december 2002 vedrører således de forudgående år.

Denne post er fordelt på følgende måde:

>TABELPOSITION>

2.3. Bøder

I denne post er opført Kommissionens tilgodehavender hos virksomheder, som har fået pålagt en bøde i medfør af traktatens bestemmelser.

Denne post er fordelt på følgende måde:

>TABELPOSITION>

2.4. Rentegodtgørelser at inddrive

I denne post opføres tilgodehavender hos virksomheder, som har fået tildelt et lån med rentegodtgørelse, og hvem Kommissionen har måttet anmode om at tilbagebetale hele eller dele af den allerede udbetalte rentegodtgørelse.

>TABELPOSITION>

3. Obligationer og andre værdipapirer med fast afkast

3.1. Sammensætning

Sammensætningen af beholdningen af obligationer og andre værdipapirer med fast afkast er følgende:

>TABELPOSITION>

Nettobevægelsen i værdireguleringerne mellem den 23. juli og den 31. december 2002 på - 7187932 EUR ser således ud:

>TABELPOSITION>

3.2. Forfald 2003

Følgende del af værdipapirbeholdningen forfalder i løbet af 2003 (EUR):

>TABELPOSITION>

3.3. Finansielle anlægsaktiver (jf. anmærkning B.3)

Ved finansielle anlægsaktiver forstås værdipapirer, der forbliver i beholdningen indtil deres endelige forfald. Det drejer sig om langfristede papirer med henblik på betaling af ydelser på lån.

Den 31. december 2002 beløb de finansielle anlægsaktiver sig til 157541891 EUR, dvs. mindre end den gennemsnitlige anskaffelsespris. Værdireguleringen pr. 31. december 2002 var på 60709724 EUR (62397971 EUR pr. 23. juli 2002).

3.4. Afkast

I de foretagne investeringer er der taget hensyn til forfaldsfrister og likviditet i EKSF-transaktionerne. De er underlagt strenge finansielle kriterier for modpostering(7).

Investeringernes afkast inkl. ændringen i markedsværdien af obligationerne (beregnet efter den såkaldte "Modified Dietz Method") er på 6,25 %(8) for året 2002.

3.5. Aktivbeholdningens struktur efter løbetid og rating(9)

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

4. Aktier og andre værdipapirer med variabelt afkast

Beholdningen af aktier og andre værdipapirer med variabelt afkast har udviklet sig på følgende vis:

>TABELPOSITION>

Disse aktier og andre værdipapirer med variabelt afkast er blevet erhvervet af "EKSF under afvikling" i forbindelse med underskrivelsen af omstruktureringsplanen for en misligholdende debitor.

5. Immaterielle anlægsaktiver

De immaterielle anlægsaktiver har udviklet sig som følger:

>TABELPOSITION>

Det drejer sig om edb-software (se også anmærkning B.4).

6. Materielle anlægsaktiver

De materielle anlægsaktiver har udviklet sig som følger:

>TABELPOSITION>

Det drejer sig om edb-hardware (se også anmærkning B.4).

7. Andre aktiver

De øvrige aktiver fordeler sig som følger:

>TABELPOSITION>

8. Periodeafgrænsningsposter, aktiver

De øvrige aktiver fordeler sig som følger:

>TABELPOSITION>

9. Gæld til kreditinstitutter

Disse transaktioners restløbetid fordeler sig således:

>TABELPOSITION>

10. Gæld stiftet ved udstedelse af værdipapirer

Denne post omfatter obligationslån udstedt af EKSF.

Et beløb på 228673526 EUR dækker optagne lån med en restløbetid på under et år (228673526 EUR pr. 23. juli 2002).

11. Andre passiver

De øvrige passiver fordeler sig som følger:

>TABELPOSITION>

12. Periodeafgrænsningsposter, passiver

De øvrige passiver fordeler sig som følger:

>TABELPOSITION>

13. Afvikling af forpligtelser i EKSF's aktionsbudget

Fra og med den 24. juli 2002 omfatter denne post de forpligtelser, som mangler at blive afviklet for så vidt angår EKSF's aktionsbudget (jf. anmærkning B5a). Hensættelserne til finansiering af EKSF's aktionsbudget og til budgetmæssig margen blev tilbageført til den 23. juli 2002.

I perioden 1. januar til 31. december 2002 udviklede posten "EKSF's aktionsbudget" sig således:

>TABELPOSITION>

14. Hensættelse til tab og omkostninger

14.1. Garantireserve

Garantireserven skal tjene som sikkerhed i forbindelse med lånoptagelse og långivning. Efter tilbageførsel af 32 mio. EUR beløb garantireserven sig til 497 mio. EUR pr. 31. december 2002.

Kommissionen bekræftede den 11. september 1996, at den var villig til at opretholde en garantireserve svarende til 100 % af de lån, som løber efter den 23. juli 2002, og som ikke vil være dækket af en medlemsstatsgaranti. Som følge af tilbagebetaling af lån i perioden 24. juli til 31. december 2002 kunne garantireserven reduceres.

Garantireserven har udviklet sig som følger:

>TABELPOSITION>

14.2. Andre hensættelser

Fra og med 24. juli 2002 omfatter denne post hensættelser til tab og omkostninger. Efter den endelige vedtagelse af EKSF's aktionsbudgetter blev hensættelsen til bøder og rentegodtgørelser at inddrive tilbageført til den 23. juli 2002.

De øvrige hensættelser udviklede sig som følger:

>TABELPOSITION>

15. Budget til finansiering af Kul- og Stålforskningsfonden

Denne post er fordelt på følgende måde:

>TABELPOSITION>

I forbindelse med udløbet af EKSF-traktaten den 23. juli 2002 og afviklingen af EKSF er det besluttet, at alle EKSF's aktiver ved udløbet af traktaten skal forvaltes af Europa-Kommissionen med virkning fra 24. juli 2002(10). Nettoværdien af disse aktiver og passiver skal betragtes som aktiver bestemt til forskning inden for sektorer, der er knyttet til kul- og stålindustrien. Provenuet af disse aktiver skal udelukkende anvendes til forskning inden for sektorer knyttet til kul- og stålindustrien.

I praksis skal nettooverskuddet af EKSF's aktiver (som hovedsagelig er investeret i obligationer og placeret som indlån med aftalt løbetid) for år n overføres til EU's almindelige budget og her anvendes til forskning i år n+2. På grundlag af den anslåede værdi af nettooverskuddet er det vedtaget at starte med et finansieringsniveau på 60 mio. EUR.

For at dæmpe de udsving i forskningsfinansieringen, som udviklingen på de finansielle markeder vil kunne medføre, foretages der en regulering i overensstemmelse med de procedurer, der er godkendt af medlemsstaterne. Denne reguleringsformel anvendes for første gang på resultatet af regnskabsåret 2003 og bruges til at bestemme forskningsbevillingerne i 2005. Til iværksættelse af denne ordning har "EKSF under afvikling" vedtaget en hensættelse til regulering.

16. Reserver og resultater

>TABELPOSITION>

Den særlige reserve skal anvendes til ydelse af lån af "EKSF under afvikling"s egne midler til finansiering af socialt boligbyggeri. Pr. 31. december 2002 er det udestående beløb, som svarer til de bevilgede lån, på 103,8 mio. EUR (112,3 mio. EUR pr. 23. juli 2002 og 118 mio. EUR pr. 31. december 2001). Derfor kunne der overføres 8500000 EUR til frie reserver.

Den tidligere pensionsfond svarede oprindelig til alle de pensionsforpligtelser, EKSF indbetalte midler til indtil den 5. marts 1968. Fra og med denne dato har medlemsstaterne overtaget forpligtelserne til at betale tjenestemændenes pensioner over det almindelige budget. Fonden anvendes til finansiering af byggelån til tjenestemænd i De Europæiske Fællesskaber. Pr. 31. december 2002 er det udestående beløb, som svarer til de bevilgede lån, på 34 mio. EUR (36 mio. EUR pr. 23. juli 2002 og 40 mio. EUR pr. 31. december 2001). Derfor kunne der overføres 2000000 EUR til frie reserver.

Reserven "Kul- og Stålforskningsfondens aktiver", der blev oprettet med henblik på afvikling af EKSF (jf. anmærkning C.15), omfatter de frie reserver.

17. Analyse af periodens resultat

"EKSF under afvikling"s samlede resultat påvirkes både af resultatet af afviklingen af EKSF's finansielle transaktioner, nettoresultatet af kapitalanbringelserne og af administrationsomkostningerne.

>TABELPOSITION>

17.1. Afvikling af "EKSF under afvikling"s finansielle transaktioner

>TABELPOSITION>

17.2. Nettoprovenu af kapitalanbringelser

>TABELPOSITION>

17.3. Generelle administrationsomkostninger

EKSF overførte hvert år et beløb på 5 mio. EUR (2794520 EUR for perioden 1. januar til 23. juli 2002) til dækning af administrationsomkostningerne.

Ifølge bilag 1, punkt 6, i afgørelse 2002/234/EKSF af 27. februar 2002 truffet af repræsentanterne for medlemsstaternes regeringer forsamlet i Rådet (jf. anmærkning A) afholdes "EKSF under afvikling"s administrationsudgifter af Kommissionen. "EKSF under afvikling" overfører prorata temporis 3,3 mio. EUR til EU's budget. Det tilsvarende beløb for perioden 24. juli 2002 til 31. december 2002 er på 1455616 EUR.

Med Nice-traktatens ikræfttræden den 1. februar 2003 overførtes alle elementer af EKSF's formue til Det Europæiske Fællesskab, og forpligtelsen til at overføre et fast beløb til EU-budgettet ophørte.

18. Renter og lignende udgifter

>TABELPOSITION>

19. Andre driftsomkostninger

>TABELPOSITION>

Tabet på tilgodehavender udlignes af en tilsvarende tilbageførsel af værdireguleringer.

20. Renteindtægter og lignende

>TABELPOSITION>

21. Andre afviklings-/driftsindtægter

>TABELPOSITION>

Andre afviklingsindtægter omfatter hovedsagelig bortfald af forpligtelser i EKSF's aktionsbudget, der skal afvikles (jf. anmærkning C.13.).

22. Forpligtelser under stregen

22.1. Tilsagn

>TABELPOSITION>

22.2. Indgåede forpligtelser

>TABELPOSITION>

23. Oversigt over den økonomiske situation for den periode, der afsluttedes den 31. december 2002

>TABELPOSITION>

(1) EFT L 80 af 10.3.2001.

(2) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).

(3) EFT L 222 af 14. 8.1978 og EFT L 372 af 31.12.1986.

(4) EFT L 283 af 27.10.2001.

(5) EFT L 336 af 30.12.2000, s. 75.

(6) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).

(7) Se afsnit 3 tillægget til bilag II til afgørelse af 27. februar 2002 truffet af repræsentanterne for EKSF-medlemsstaternes regeringer.

(8) Denne sats skal sammenholdes med referencesatsen for EKSF under afvikling på 6,11 % (tallet er ikke kontrolleret af revisorerne).

(9) Værdiansat til den gennemsnitlige anskaffelsespris eller til markedsværdien, hvis denne er lavere (mio. EUR).

(10) Afgørelse truffet af repræsentanterne for medlemsstaternes regeringer forsamlet i Rådet den 27. februar 2002 (EFT L 79 af 22.3.2002).